laion/Wikipedia-Exotic huggingface dataset:
.ইএস

.ইএস স্পেনের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইনফরমেশন সেন্টার অফ স্পেন এটি নিয়ন্ত্রণ করে থাকে। দ্বিতীয় স্তরে বা দ্বিতীয় স্তরের অধীনে তৃতীয় স্তরে নিবন্ধনের জন্য আবেদন করা যায়। কিছু কিছু তৃতীয় স্তরের ডোমেইন নাম সংরক্ষিত। ২০০৫ সালের পর থেকে .ইএস এর অধীনে সাড়া বিশ্ব থেকেই আবেদন গ্রহণ করা হয়। কিছু দ্বিতীয় ম্তরের ডোমেইন: .com.es – সবার জন্য উন্মুক্ত (সাধারণত ব্যবসায়িক কাজে ব্যবহার করা হয়।) .nom.es – সবার জন্য উন্মুক্ত (সাধারণত ব্যক্তিগত নামের ক্ষেত্রে ব্যবহার করা হয়।) .org.es – সবার জন্য উন্মুক্ত তবে (সাধারণত অলাভজনক প্রতিষ্ঠান কর্তৃক ব্যবহৃত হয়।) .gob.es – সরকারি সংস্থার জন্য সংরক্ষিত .edu.es – শিক্ষা প্রতিষ্ঠানের জন্য IANA .es whois information ESNIC website List of accredited registrars Web-based WHOIS lookup service for the .es domain
.ডিএম

.ডিএম ডোমিনিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। দ্বিতীয় স্তরে .ডিএম এর অধীন নিবন্ধন স্বয়ংক্রিয়ভাবে তৃতীয় স্তরে বিভিন্ন ডোমেইন যেমন, .com.dm, .net.dm ও .org.dm এর আওতাভুক্ত। যে কেউ এই নামগুলো থেকে নিবন্ধনের জন্য আবেদন করতে পারে। কিন্তু খুব বেশি ব্যবহার দেখা যায় না। ডোমেইন হ্যাকেও .ডিএম ব্যবহৃত হয় যেমন, play.dm। IANA .dm whois information .dm registration website
.ডিজেড

.ডিজেড আলজেরিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইন্টারনেট সেন্টার.ডিজেড এটি নিয়ন্ত্রণ করে থাকে। ডোমেইন নামের জন্য আবেদন করতে হলে আলজেরিয়ায় অবশ্যই কোন ব্যবসা প্রতিষ্ঠান থাকতে হবে ও নামের জন্য তিন বা তার অধিক অক্ষরে আবেদন করা যাবে। বর্তমানে ডোমেইন নাম নিবন্ধনের জন্য বছরে ১০০০ (১৪ ইউএসডি) আলজেরিয়ান দিনার করে দিতে হয়। ডিজেড নামটি এসেছে আলজেরিয়ার স্থানীয় নাম ডিজায়ের (Dzayer) থেকে। .com.dz : ব্যাবসায়িক .org.dz : সংস্থা .net.dz :আইএসপি .gov.dz : সরকারি .edu.dz :শিক্ষা প্রতিষ্ঠান .asso.dz : এসোসিয়েশন .pol.dz : রাজনৈতিক .art.dz : শিল্পকলা ও সংস্কিৃতিক আলজেরিয়ার স্থানীয় ভাষার অক্ষরে একটি দ্বিতীয় টপ-লেভেল ডোমেইন রয়েছে: الجزائر IANA .dz whois information NIC.DZ
মনরোভিয়া

মনরোভিয়া পশ্চিম আফ্রিকার দেশ লাইবেরিয়ার রাজধানী শহর। শহরটি আটলান্টিক উপকূলের কেপ মেসুরাডোতে অবস্থিত। মনোরভিয়া সিটি কর্পোরেশন গ্রেট মনোরভিয়া জেলার প্রশাসন দ্বারা নিয়ন্ত্রিত হয় হয়। ২০০৮ সালে এই শহরের জনসংখ্যা ছিল ৯৭০,৮২৪ জন যা লাইবেরিয়ার মোট জনসংখ্যার ২৯% এবং এটি লাইবেরিয়ার সবচেয়ে জনবহুল শহর। মনরোভিয়া হল লাইবেরিয়ার সাংস্কৃতিক, রাজনৈতিক ও অর্থনৈতিক ব্যাবস্থার কেন্দ্রবিন্দু। ১৮২২ সালে প্রতিষ্ঠিত মনোরভিয়ার নামকরণ করা হয় যুক্তরাষ্ট্রের রাষ্ট্রপতি জেমস মনেরোর নামানুসারে। ওয়াশিংটন ডিসির সাথে এটিও একটি জাতীয় রাজধানী যা যুক্তরাষ্ট্রের রাষ্ট্রপতির নামানুসারে নামকরণ করা হয়। ফ্রিটাউন ও সিয়েরালিওনের ৩০ বছর পর মনরোভিয়া প্রতিষ্ঠিত হয় যা আফ্রিকার কালো আমেরিকানদের স্থায়ী বসতি হিসেবে পরিচিত। এই শহরের অর্থনৈতিক বিষয়াদি হার্বার ও সরকারি অফিস কর্তৃক নিয়ন্ত্রিত হয়। মনরোভিয়ার হার্বার দ্বিতীয় বিশ্বযুদ্ধের সময় মার্কিন বাহিনী দ্বারা ব্যবহৃত হয়েছিল। এই হার্বারটিতে বিভিন্ন ধরনের ভেসেল মেরামত করার সুবিধাও রয়েছে। মনরোভিয়া সিটি কর্পোরেশন শহরের সমস্ত কার্যক্রম নিয়ন্ত্রণ করে থাকে। সাবেক মেয়র: ডব্লিউ.এফ নেলসন, ১৮৭০-এর দশক সি.টি.ও. কিং, ১৮৮০-এর দশক ও পরপর তিনবার এইস.এ উইলিয়ামস, ১৮৯০-এর দশক গেব্রিয়েল এম. জনসন, ১৯২০-এর দশক নাথান সি. রোজ, ১৯৫৬-১৯৬৯ অ্যালেন স্যান্ডিম্যান, ১৯৭০-এর দশক ও প্রথম মহিলা মেয়র ওফেলিয়া হোফ স্যাথোমা, ২০০১-২০০৯ 2008 National Population and Housing Census ওয়েব্যাক মেশিনে আর্কাইভকৃত ১৩ ফেব্রুয়ারি ২০১২ তারিখে. Retrieved November 09, 2008. "Global Statistics"। GeoHive। ২০০৯-০৭-০১। সংগ্রহের তারিখ ২০১০-০৭-০৪।  "Trustees of Donations for Education in Liberia Records: 1842-1939"। Massachusetts Historical Society। ১৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১০।  Burrowes, Carl Patrick (২০০৪)। Power and Press Freedom in Liberia, 1830-1970। Africa World। পৃষ্ঠা 117। আইএসবিএন 1-59221-294-8।  Payne, Daniel Alexander (১৯২২)। A history of the African Methodist Episcopal church: being a volume supplemental to A history of the African Methodist Episcopal church। Book Concern of the A.M.E. Church। পৃষ্ঠা 181।  "African Series Introduction: Volume VIII: October 1913--June 1921"। The Marcus Garvey and UNIA Papers Project। UCLA। সংগ্রহের তারিখ ৩ ফেব্রুয়ারি ২০১০।  "Nathan Ross; Was Mayor Of Monrovia"। The Washington Post। জানুয়ারি ২৮, ২০০৩।  Thompson, Era Bell (জানুয়ারি ১৯৭২)। "Liberian Lady Wears Three Hats"। Ebony: 54–62।  "Average Conditions Monrovia, Liberia"। BBC Weather। ১১ মার্চ ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ১৮, ২০০৯।
শেখ কামাল আন্তর্জাতিক ক্রিকেট স্টেডিয়াম, কক্সবাজার

শেখ কামাল আন্তর্জাতিক ক্রিকেট স্টেডিয়াম যেটি কক্সবাজার ক্রিকেট স্টেডিয়াম নামে স্থানীয়ভাবে পরিচিত, পর্যটকের শহর কক্সবাজারে একটি স্টেডিয়াম। স্টেডিয়ামটি কক্সবাজার সদর উপজেলাধীন ঝিলংজা মৌজায় অবস্থিত। এই স্টেডিয়ামটি ২০১৪ আইসিসি বিশ্ব টুয়েন্টি২০-র সংক্ষিপ্ত ভেন্যুর তালিকা ছিল। তবে যথাযথ সময়ে নির্মাণ কাজ সম্পন্ন না হওয়ায় এখানে কোন ম্যাচ আয়োজন করা হয়নি। কক্সবাজারে এটাই প্রথম আন্তর্জাতিক ক্রিকেট ভেন্যু। ৩ সেপ্টেম্বর, ২০১৩ তে স্টেডিয়ামের নির্মাণ কাজ শুরু করা হয়। প্রায় সাত হাজার ৮০০ দর্শক ধারণক্ষম হবে স্টেডিয়ামটি। প্রয়াত শেখ কামালের নামে স্টেডিয়ামের নামকরণের সিদ্ধান্ত নিয়েছে বিসিবি। সৈকতের লাবণী পয়েন্টে পর্যটন করপোরেশনের গলফ মাঠে ৫১ একর জমিতে প্রায় ২০ কোটি টাকা ব্যয়ে স্টেডিয়ামটি নির্মাণ করে বাংলাদেশ ক্রিকেট বোর্ড (বিসিবি)।২৩ ফেব্রুয়ারি ২০১৪ স্টেডিয়ামটি উদ্বোধন করা হয়। স্টেডিয়ামটি জনসভার জন্য ব্যবহৃত হয়েছে। "কক্সবাজার জেলা"। কক্সবাজার জেলা। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৫।  "কক্সবাজার স্টেডিয়ামের জন্য আরও সময় চাইবে বিসিবি"। প্রথম আলো। সংগ্রহের তারিখ ২০১৯-০৮-২৫।  "শেখ কামাল ক্রিকেট স্টেডিয়াম উদ্বোধন আজ"। প্রথম আলো। সংগ্রহের তারিখ ২০১৯-০৮-২৫।
মারিওন বারতোলি

মারিয়ন বার্তোলি, মারিয়ন বারতোলি বা মারিওন বারতোলি (ফরাসি: Marion Bartoli; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলডন প্রতিযোগিতার প্রমিলা এককের টেনিসে শিরোপা লাভ করেন। উইম্বলডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি। প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলডন চ্যাম্পিয়নশিপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন। দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন। বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন। "Marion Bartoli"। Women's Tennis Association। সংগ্রহের তারিখ জুলাই ৪, ২০১৩।  BBC Sport (6th July 2013) "wtatour.com -> Player profiles -> Marion Bartoli -> Stats"। WTA। ২০১০-১০-১৮ তারিখে মূল থেকে আর্কাইভ করা। সংগ্রহের তারিখ ২০১১-০১-০৭।  টেনিস খেলোয়াড় প্রতিযোগিতা প্রমিলা টেনিস র‌্যাংকিং উইম্বলডন চ্যাম্পিয়নশিপ উইকিমিডিয়া কমন্সে মারিওন বারতোলি সংক্রান্ত মিডিয়া রয়েছে। মহিলাদের টেনিস অ্যাসোসিয়েশনে Marion Bartoli(ইংরেজি) আন্তর্জাতিক টেনিস ফেডারেশনে মারিওন বারতোলি (ইংরেজি)
ম্যাথু লিনজি স্যান্ডস

ম্যাথু লিনজি স্যান্ডস একজন মার্কিন পদার্থবিজ্ঞানী এবং দ্য ফাইনম্যান লেকচার্স অন ফিজিক্স এর অন্যতম রচয়িতা। স্যান্ডস ১৯২০ সালের ২০ অক্টোবর ম্যাসাচুসেটসের অক্সফোর্ডে জন্মগ্রহণ করেন। তিনি ক্লার্ক বিশ্ববিদ্যালয় থেকে ১৯৪০ সালে পদার্থবিজ্ঞান ও গণিতে বিএ ডিগ্রি লাভ করেন। ১৯৪০ সালে রাইস বিশ্ববিদ্যালয় থেকে পদার্থবিজ্ঞানে এমএ ডিগ্রি লাভ করেন। "In Memoriam: Matthew Sands"। UC Santa Cruz News (ইংরেজি ভাষায়)। সংগ্রহের তারিখ ২০২২-০১-১৩।
ট্রেন্ট ব্রিজ

ট্রেন্ট ব্রিজ (ইংরেজি: Trent Bridge) নটিংহ্যামশায়ারের ওয়েস্ট ব্রিজফোর্ড এলাকায় অবস্থিত আন্তর্জাতিক মানের ক্রিকেট স্টেডিয়াম। এখানে ইংল্যান্ড দল সফরকারী দলের সাথে টেস্ট, একদিনের আন্তর্জাতিক খেলায় একে-অপরের বিপক্ষে মোকাবেলা করে। নটিংহ্যামশায়ার কাউন্টি ক্রিকেট ক্লাবের সদর দফতর এখানে। আন্তর্জাতিক ক্রিকেট এবং নটিংহ্যামশায়ারের নিজস্ব খেলাগুলো অনুষ্ঠিত হবার পাশাপাশি দুইবার আইসিসি বিশ্ব টুয়েন্টি২০ প্রতিযোগিতার খেলা অনুষ্ঠিত হয়েছে। ২০০৯ সালে আইসিসি বিশ্ব টুয়েন্টি২০ প্রতিযোগিতায় দক্ষিণ আফ্রিকা এবং পাকিস্তানের মধ্যকার সেমি-ফাইনাল খেলা অনুষ্ঠিত হয়েছে এখানে। এ স্থানটির নামকরণ হয়েছে কাছাকাছি থাকা ট্রেন্ট নদী ও এর উপর সংযোগকারী ব্রিজ থেকে, যা মিডো লেন এবং সিটি গ্রাউন্ড, নটস কাউন্টির ফুটবল স্টেডিয়া ও নটিংহ্যাম ফরেস্টকে একত্রিত করেছে। ১৮৩০-এর দশকে সর্বপ্রথম ট্রেন্ট ব্রিজকে ক্রিকেট মাঠ হিসেবে ব্যবহার করা হয়েছিল। ১৮৩৮ সালে এ মাঠের পিছনে অবস্থিত ট্রেন্ট ব্রিজ ইনে প্রথমবারের মতো ক্রিকেট খেলা অনুষ্ঠানের বিষয়টি নিশ্চিত করা হয়। ১৮৯৯ সালে অস্ট্রেলিয়ার বিপক্ষে ইংল্যান্ডের টেস্ট খেলাটি ট্রেন্ট ব্রিজ স্টেডিয়ামের প্রথম টেস্ট খেলা। ট্রেন্ট ব্রিজ ইনের স্বত্ত্বাধিকারী উইলিয়াম ক্লার্ক ১৮৪১ সালে মাঠের উদ্বোধন করেন এবং নিজেকে অল ইংল্যান্ড ক্রিকেট টিমের অধিনায়ক হিসেবে ঘোষণা করেন। তার স্মরণে ১৯৯০ সালে রাশক্লিফ স্যুইটের পরিবর্তে নিউ উইলিয়াম ক্লার্ক স্ট্যান্ড নামকরণ করা হয়েছিল। ওয়েস্ট ব্রিজফোর্ডের ওয়েস্ট পার্ক স্পোর্টস গ্রাউন্ডটি বিশিষ্ট ধনপতি স্যার জুলিয়েন ক্যানের ব্যক্তিগত মাঠ ছিল। প্রায়শঃই তিনি সফরকারী জাতীয় দলের বিপক্ষে স্বাগতিকদের হয়ে খেলতেন। মাঠের সর্বোচ্চ দলীয় রান ৬৫৮/৮ (ডিক্লেয়ার) সংগ্রহ করার অধিকার অর্জন করে স্বাগতিক ইংল্যান্ড, অস্ট্রেলিয়ার বিপক্ষে ১৯৩৮ সালে। সর্বনিম্ন দলীয় রান ৬০ সংগ্রহ করে অস্ট্রেলিয়া ইংল্যান্ডের বিপক্ষে ২০১৫ সালে। ১৯৫৪ সালে সর্বোচ্চ ব্যক্তিগত রান করেন ডেনিস কম্পটন পাকিস্তান দলের বিরুদ্ধে। গুগলির ধারণার প্রথম বোলার বার্নার্ড বোসেনকুয়েট ১৯০৫ সালে অস্ট্রেলিয়ার বিরুদ্ধে ৮/১০৭ লাভ করেন। সচিন তেন্ডুলকর তার নিজস্ব ব্যক্তিগত সংগ্রহ ১১,০০০ রানের মাইলফলক অতিক্রমণ করেন জুলাই, ২০০৭ সালে অনুষ্ঠিত ২য় টেস্টে। ২০০৫ অ্যাশেজ সিরিজে বৃষ্টি-মেঘের লুকোচুরি খেলা ফক্স রোড স্ট্যান্ডে শতক গড়ার পথে ফ্রিডল ফ্লিনটফ ইংল্যান্ডের বিজয়ের ৪ রান পূর্বে উইলিয়াম ক্লার্ক স্ট্যান্ডে সমর্থকদের আনন্দ উল্লাস নতুন ফ্লাডলাইট নতুন ফ্লাডলাইট ১৭ সেপ্টেম্বর, ২০০৯ তারিখে ফ্লাডলাইটের খেলায় ইংল্যান্ড-অস্ট্রেলিয়া ট্রেন্ট ব্রিজের র‌্যাডক্লিফ রোড এন্ড Wynne-Thomas, Peter. "A Brief History of Trent Bridge". espncricinfo.com. Retrieved 21 April 2013. Wisden, 2nd Test, England v India, by Ravi Shastri, retrieved: 8 July, 2013 মারাইজ ইরাসমাস ইংল্যান্ড ক্রিকেট দল এজবাস্টন ক্রিকেট গ্রাউন্ড ১৯৭৫ ক্রিকেট বিশ্বকাপ ২০১৩ অ্যাশেজ সিরিজ ২০১৩-এ আন্তর্জাতিক ক্রিকেট ২০১৩ নিউজিল্যান্ড ক্রিকেট দলের ইংল্যান্ড সফর একদিনের আন্তর্জাতিক ক্রিকেটে হ্যাট্রিকের তালিকা উইকিমিডিয়া কমন্সে ট্রেন্ট ব্রিজ সংক্রান্ত মিডিয়া রয়েছে। Official website Nottinghamshire County Cricket Club Cricinfo's Trent Bridge homepage An informative and historical article about Trent Bridge
রাদারফোর্ড পরমাণু মডেল

রাদারফোর্ড পরমাণু মডেল, ১৯১১ খ্রিষ্টাব্দে বিজ্ঞানী রাদারফোর্ড সৌরমন্ডলের সাথে সাদৃশ্য রেখে পরমাণুর গঠন সম্পর্কে নিজস্ব মতবাদ উপস্থাপন করেন। এ মতবাদটিকে রাদারফোর্ডের সোলার সিস্টেম এটম মডেল বলা হয়ে থাকে। এ মতবাদের উল্লেখযোগ্য প্রস্তাবগুলো হলোঃ ১. সকল পরমাণু অতিশয় ক্ষুদ্র গোলাকৃতি কণা। এর দুটি অংশ রয়েছে যথা: (ক) কেন্দ্রক বা নিউক্লিয়াস এবং (খ) কেন্দ্র বহির্ভূত ইলেকট্রন-মহল। ২. পরমাণুর কেন্দ্রস্থলে একটি ধনাত্মক চার্জবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য। একটি পরমানুর ব্যাসার্ধ প্রায় 10^-8 cm. ৩. পরমাণুর প্রায় সবটুকু ভর নিউক্লিয়াসে পুঞ্জীভূত। তাই মোটামুটিভাবে নিউক্লিয়াসের ভরই পারমাণবিক ভর। ৪. সৌরমন্ডলে সূর্যের চারদিকে আবর্তনীয় গ্রহসমুহের মত পরমাণুতে নিউক্লিয়াসের চতুর্দিকে কক্ষপথে কতগুলো ঋণাত্মক কণিকা সর্বদা ঘূর্ণায়মান থাকে। এদের ইলেকট্রন বলে। ৫. পরমাণুতে ধনাত্মক চার্জের সংখ্যা এবং পরিভ্রমণশীল ঋণাত্মক চার্জযুক্ত ইলেকট্রনের সংখ্যা সমান। তাই পরমাণু বিদ্যুৎ নিরপেক্ষ। ৬. নিউক্লিয়াস ও ইলেকট্রনের মধ্যে বিরাজিত কেন্দ্রমুখী স্থির বিদ্যুৎ আকর্ষণ বল ও ঘূর্ণনের ফলে সৃষ্ট কেন্দ্রবিমুখী বলের মান সমান ও বিপরীতমুখী। রাদারফোর্ড ১৯১১ সালে থমসনের মডেলটিকে তার সুপরিচিত সোনার ফয়েল পরীক্ষার মাধ্যমে উল্টে দিয়েছিলেন যেখানে তিনি দেখিয়েছিলেন যে পরমাণুর একটি ক্ষুদ্র এবং ভারী নিউক্লিয়াস রয়েছে। রাদারফোর্ড পারমাণবিক কাঠামোর অদেখা বিশ্বের অনুসন্ধান হিসাবে একটি তেজস্ক্রিয় উপাদান দ্বারা নির্গত আলফা কণা ব্যবহার করার জন্য একটি পরীক্ষা ডিজাইন করেছিলেন। থমসন সঠিক হলে, বিমটি সোনার ফয়েলের মধ্য দিয়ে সোজা চলে যেত। বেশিরভাগ রশ্মি ফয়েলের মধ্য দিয়ে গিয়েছিল, তবে কয়েকটি বিচ্যুত হয়েছিল। রাদারফোর্ড অপ্রত্যাশিত পরীক্ষামূলক ফলাফলের ব্যাখ্যা হিসাবে সাবঅ্যাটমিক গঠনের জন্য তার নিজস্ব ভৌত মডেল উপস্থাপন করেছিলেন। এতে, পরমাণুটি একটি কেন্দ্রীয় আধান দ্বারা গঠিত (এটি আধুনিক পারমাণবিক নিউক্লিয়াস, যদিও রাদারফোর্ড তার কাগজে "নিউক্লিয়াস" শব্দটি ব্যবহার করেননি) (সম্ভবত) প্রদক্ষিণকারী ইলেকট্রনের মেঘ দ্বারা বেষ্টিত । এই মে ১৯১১-এর গবেষণাপত্রে, রাদারফোর্ড শুধুমাত্র পরমাণুতে অত্যন্ত উচ্চ ধনাত্মক বা ঋণাত্মক চার্জের একটি ছোট কেন্দ্রীয় অঞ্চলে নিজেকে প্রতিশ্রুতিবদ্ধ করেছিলেন। সংকীর্ণতার জন্য, একটি উচ্চ গতির α কণার একটি ধনাত্মক কেন্দ্রীয় চার্জ N e সহ একটি পরমাণুর মধ্য দিয়ে যাওয়ার কথা বিবেচনা করুন এবং N ইলেকট্রনের ক্ষতিপূরণমূলক চার্জ দ্বারা বেষ্টিত । রসায়ন (একাদশ-দ্বাদশ শ্রেণী)- ১ম পত্র- ড.গাজী মোঃ আহসানুল কবীর ও ড. মোঃ রবিউল ইসলাম Akhlesh Lakhtakia (Ed.); Salpeter, Edwin E. (১৯৯৬)। "Models and Modelers of Hydrogen"। American Journal of Physics। World Scientific। 65 (9): 933। আইএসবিএন 981-02-2302-1। ডিওআই:10.1119/1.18691। বিবকোড:1997AmJPh..65..933L। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "দার্শনিক ম্যাগাজিন" (পিডিএফ)। দার্শনিক ম্যাগাজিন।
২০১১ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া ক্রিকেট দল ৭ এপ্রিল ২০১১ থেকে ১৩ এপ্রিল ২০১১ পর্যন্ত বাংলাদেশ সফর করে। এই সফরে ৩টি ওডিআই ম্যাচ অনুষ্ঠিত হয়। এই সফরে মাইকেল ক্লার্ককে রিকি পন্টিং পদত্যাগের কারণে, অস্ট্রেলীয় অধিনায়ক হিসেবে ঘোষণা করা হয়েছিল। অস্ট্রেলিয়ান্স টসে জয়ী হয় এবং ব্যাট করার সিদ্ধান্ত নেয়। বাংলাদেশ টসে জয়ী হয় এবং ফিল্ডিং করার সিদ্ধান্ত নেয়। বাংলাদেশ টসে জয়ী হয় এবং ব্যাট করার সিদ্ধান্ত নেয়। শেন ওয়াটসন অপরাজিত ১৮৫ রান করেন, যেটিতে তিনি রেকর্ড ১৫টি ছয় মারেন। তার এই স্কোর দ্বারা তিনি একজন অস্ট্রেলীয় কর্তৃক ওডিআইতে সর্বোচ্চ রানের পূর্বের স্কোর অতিক্রম করেন (ম্যাথু হেইডেনের ১৮১ বিপক্ষ নিউজিল্যান্ড) এবং জেভিয়ার মার্শালের কানাডার বিপক্ষে এক ইনিংসে সবচেয়ে বেশি ছয় (১২ ছয়) মারার পূর্বের রেকর্ড ভাঙ্গেন। এই স্কোরটি ওডিআই ম্যাচে বাউন্ডারি মেরে সবচেয়ে বেশি রান করার রেকর্ডের অন্তর্ভুক্ত, তিনি ২০০৬ সালে হার্সেল গিবজের বাউন্ডারি মেরে ১২৬ রান করার পূর্বের রেকর্ড ভাঙ্গেন। এটি একদিনের ম্যাচে এক ইনিংসে একজন খেলোয়াড় দ্বারা স্কোর করার সর্বোচ্চ অনুপাতের রেকর্ড, তিনি ৭৯.৭৪% রান করেন। অস্ট্রেলিয়া টসে জয়ী হয় এবং ব্যাট করার সিদ্ধান্ত নেয়। বাংলাদেশের পেসার মাশরাফি মুর্তজা কাল্লুম ফার্গুসনকে আউট করে ১৫০তম ওডিআই উইকেট লাভ করেন। "Australia to tour Bangladesh after World Cup"। ইএসপিএন ক্রিকইনফো। ২৭ ফেব্রুয়ারি ২০১১। সংগ্রহের তারিখ ৪ এপ্রিল ২০১১।  "Clarke named captain for Bangladesh tour"। ইএসপিএন ক্রিকইনফো। সংগ্রহের তারিখ ৫ এপ্রিল ২০১১।  "Shane Watson hits world-record 15 sixes as Aussies win"। বিবিসি স্পোর্টস। ১১ এপ্রিল ২০১১। ১২ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১১।  "Match scorecard"। ইএসপিএন ক্রিকইনফো। ১১ এপ্রিল ২০১১। ৩ মে ২০১১ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১১।  "Mike Hussey hits ton in Australia win over Bangladesh"। বিবিসি স্পোর্টস। ১৩ এপ্রিল ২০১১। ১৪ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১১।  "Records / Australia in Bangladesh ODI Series, 2011 / Most runs" (ইংরেজি ভাষায়)। Cricinfo। সংগ্রহের তারিখ ২০১৬-০৭-০৬।  "Records / Australia in Bangladesh ODI Series, 2011 / Most wickets" (ইংরেজি ভাষায়)। Cricinfo। সংগ্রহের তারিখ ২০১৬-০৭-০৬।
অ্যাকশন এইড

অ্যাকশন এইড একটি আন্তর্জাতিক বেসরকারী সংস্থা যার বিবৃত প্রাথমিক লক্ষ্য হল বিশ্বব্যাপী দারিদ্র্য ও অবিচারের বিরুদ্ধে কাজ করা। যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে। "Who we are"। ActionAid। ২০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৫ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Brown, Lalage. Preparing the Future-Women, Literacy, and Development. Web ActionAid, 1990. March 2012. Ahmed, F & Werker, E. What do Non-governmental Organizations Do? Web Journal of Economic Perspectives, 2007. March 2012 ActionAid. End Poverty Together. Web. March 2012 United Nations Office on Drugs and Crime. ActionAid (South Africa). Web 2012. March 2012
নেকড়ে মানব

নেকড়ে মানব যা লাইকানথ্রপ নামেও পরিচিত (গ্রিক λυκάνθρωπος থেকে: λύκος, lykos, "নেকড়ে", এবং ἄνθρωπος, anthrōpos, "মানুষ") পৌরাণিক বা লোককাহিনী মানব যে ইচ্ছাপূর্বক বা অভিশাপের কারণে নেকড়েতে বা নেকড়ের মত জীবে (অন্য নেকড়ে মানবের থেকে কামড় বা খামচির মাধ্যমে) পরিনত হয়। প্রারম্ভিক উৎসের বিশ্বাস পেট্রোনিয়াস এবং টিলবারির জেভেসের কারণে এটা হয়। লুকাস ক্রানাচ দ্বারা তৈরি নেকড়ে মানবের চিত্র, ১৫১২ ডোলন নেকড়ের চামড়া পরিহিত, ৪৬০ বাঘমানব
উমেশ যাদব

উমেশকুমার তিলক যাদব (উচ্চারণ; মারাঠি: उमेश टिळक यादव, জন্ম: ২৫ অক্টোবর, ১৯৮৭) মহারাষ্ট্রের নাগপুরে জন্মগ্রহণকারী ভারতীয় ক্রিকেটার। বর্তমানে তিনি জাতীয় দলের পাশাপাশি বিদর্ভ দলের হয়ে খেলছেন। ভারত দলে তিনি মূলতঃ ডানহাতি ফাস্ট বোলারের ভূমিকায় অবতীর্ণ হয়ে থাকেন। যাদবের পিতা উত্তর প্রদেশের দেউরিয়া জেলার একজন কয়লা খনি শ্রমিক ছিলেন। তবে শ্রমিকদের গ্রাম হিসেবে পরিচিত বালি গ্রামে তার পরিবারের সাথে বড় হন। পেশাদার ক্রিকেটার হিসেবে আবির্ভূত হবার পূর্বে উমেশ যাদব সেনাবাহিনী ও পুলিশ বাহিনীতে যোগদানের চেষ্টা করে ব্যর্থ হয়েছিলেন। ঘরোয়া ক্রিকেটে ২০০৭-২০০৮ মৌসুম থেকে রঞ্জি ট্রফির প্লেট লীগের অজনপ্রিয় দল বিদর্ভ দলের পক্ষে খেলে আসছেন। এরপূর্বে তিনি কেবলমাত্র টেনিস বল দিয়ে ক্রিকেট খেলতেন। বিদর্ভের অধিনায়ক প্রীতম গান্ধী যাদবকে সহায়তা করেন এবং টুয়েন্টি২০ প্রতিযোগিতায় এয়ার ইন্ডিয়া দলে অংশগ্রহণের নিশ্চয়তা দেন। শুরুর দিকে গান্ধী তার সম্পর্কে বলেন যে, তার বোলিং অগোছালো, কিন্তু বলের গতি অত্যন্ত দ্রুতগামী। যদি স্টাম্প বরাবর কমপক্ষে তিনটি বল ছুঁড়ে, তাহলে ব্যাটসম্যানদের জন্যে তা হবে বিপদজনক। মে, ২০১০ সালে জিম্বাবুয়ে দলের বিপক্ষে একদিনের আন্তর্জাতিক ক্রিকেটে অংশগ্রহণ করেন। এর পরের বছর নভেম্বর মাসে ওয়েস্ট ইন্ডিজের বিরুদ্ধে টেস্ট খেলায় অংশ নেন যাদব। একদিবসীয় ম্যাচে বিদেশী মাঠে তার পারফরমেন্স আশাব্যাঞ্জক নয়। খুব কম ক্ষেত্রেই তিনি সফল। বরং ঘরের মাঠেই তুলনামূলক স্বচ্ছন্দ বোধ করেন। একদিবসীয় ম্যাচে বিদেশী মাঠে তার খারাপ পারফরমেন্স সত্ত্বেও ব্যাতিক্রম হিসেবে বিশ্বকাপে দুর্দান্ত বোলিং করেন। ভারত সেমিফাইনাল এ পৌঁছায়। প্রথম টি২০ ২০১২ সালে খেললেও অনিয়মিত পারফরম্যান্সের কারণে সেভাবে দলে স্থায়ী জায়গা করতে পারেননি। Purohit, Abhishek (৮ জুন ২০১২), The fast track from Khaparkheda, ESPNcricinfo, সংগ্রহের তারিখ ৮ জুন ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ভুবনেশ্বর কুমার ২০১৩ আইসিসি চ্যাম্পিয়ন্স ট্রফি ২০১৩ ওয়েস্ট ইন্ডিজ ত্রি-দেশীয় সিরিজ ইএসপিএনক্রিকইনফোতে উমেশ যাদব (ইংরেজি) ক্রিকেটআর্কাইভে উমেশ যাদব (সদস্যতা প্রয়োজনীয়) (ইংরেজি)
বিদ্যুৎ শক্তি উৎপাদন

বিদ্যুৎ শক্তি উৎপাদন বা তড়িৎ শক্তি উৎপাদন বা সংক্ষেপে বিদ্যুৎ উৎপাদন বা তড়িৎ উৎপাদন হচ্ছে অন্য কোন প্রাথমিক শক্তির উৎস থেকে বিদ্যুৎ শক্তি উৎপাদন করা। ব্রিটিশ বিজ্ঞানী মাইকেল ফ্যারাডে ১৮২০ থেকে ১৮৩০ এর দশকে প্রথম বিদ্যুৎ উৎপাদনের বুনিয়াদী তত্ত্ব আবিষ্কার করেন। তাঁর আবিস্কৃত সেই প্রাথমিক তত্ত্বের উপরে ভিত্তি করেই আজো বিদ্যুৎ উৎপাদিত হয়ে আসছে - চৌম্বকক্ষেত্রের মধ্যে তারের কুন্ডলী বা তামার পাতের ঘূর্ণনের মাধ্যমে। বিদ্যুৎশক্তি উৎপাদন হলো বিদ্যুৎ ব্যবহারের সবচেয়ে প্রথম ধাপ। যেহেতু প্রকৃতিতে স্বাভাবিক উপায়ে বিদ্যুৎশক্তি পাওয়া যায় না, তাই একে ব্যবহার করতে হলে প্রথমে অন্যকোন সহজলভ্য শক্তিকে বিদ্যুৎশক্তিতে রূপান্তরিত করে নিতে হবে। অন্যান্য ধাপগুলো হচ্ছে বিদ্যুৎ শক্তি সঞ্চারণ, বিদ্যুৎ শক্তি বিতরণ এবং বিদ্যুৎ শক্তি সঞ্চয়। সাধারণতঃ বিদ্যুৎ শক্তি উৎপাদন কেন্দ্রে বৈদ্যুতিক জেনারেটরের সাহায্যে বিদ্যুৎ শক্তি উৎপাদিত হয়। এই জেনারেটরগুলির তাপ ইঞ্জিনে ফসিল জ্বালানী বা নিউক্লীয় ফিশন বিক্রিয়া ব্যবহৃত হয়। অনেক ক্ষেত্রে প্রবহমান জলধারা বা বায়ুর সঞ্চিত গতিশক্তিকেও বিদ্যুৎ শক্তি উৎপাদনের কাঁচামাল হিসেবে ব্যবহার করা হয়। বিদ্যুৎ শক্তি উৎপাদনে ব্যবহৃত অন্যান্য উৎসের মধ্যে রয়েছে সৌর শক্তি এবং ভূ-গর্ভে সঞ্চিত তাপ শক্তি। 'The Institution of Engineering & Technology: Michael Faraday' Electricity - A Visual Primer Power Technologies Energy Data Book NOW on PBS: Power Struggle This Week in Energy (TWiEpodcast) Electricity: From Table-top to Powerplant[স্থায়ীভাবে অকার্যকর সংযোগ] The Power Sector in Lebanon via Carboun
দেলোয়ার হোসেন (দ্ব্যর্থতা নিরসন)

দেলোয়ার হোসেন নামটি নিম্নের ব্যক্তিবর্গকে নির্দেশ করতে পারেঃ দেলোয়ার হোসেন (বীর প্রতীক) -বীর প্রতীক। দেলোয়ার হোসেন বীর প্রতীক -বীর প্রতীক খেতাব প্রাপ্ত মুক্তিযোদ্ধা। দেলোয়ার হোসেন (বীর বিক্রম) -বীর বিক্রম খেতাব প্রাপ্ত মুক্তিযোদ্ধ। দেলোয়ার হোসেন বীর বিক্রম -বীর বিক্রম খেতাব প্রাপ্ত মুক্তিযোদ্ধা। দেলোয়ার হোসেন (ক্রিকেটার) -বাংলাদেশী ক্রিকেটার। দেলোয়ার হোসেন (রাজনীতিবিদ) -বাংলাদেশী রাজনীতিবিদ ও বরগুনা-১ আসনের সাবেক সংসদ সদস্য। দেলোয়ার হোসেন (ময়মনসিংহের রাজনীতিবিদ) -বাংলাদেশী রাজনীতিবিদ ও ময়মনসিংহ-১ আসনের সাবেক সংসদ সদস্য। দেলোয়ার হোসেন (ফরিদপুরের রাজনীতিবিদ) -বাংলাদেশী রাজনীতিবিদ ও তৎকালীন ফরিদপুর-৪ (বর্তমান ফরিদপুর-১) আসনের সাবেক সংসদ সদস্য। আবু মো. দেলোয়ার হোসেন -বাংলাদেশী ইতিহাসবিদ। খোন্দকার দেলোয়ার হোসেন -বাংলাদেশী রাজনীতিবিদ। দেলাওয়ার হোসাইন সাঈদী -বাংলাদেশী রাজনীতিবিদ। দেলোয়ার হোসেন খান দুলু -বাংলাদেশী রাজনীতিবিদ। মোহাম্মদ দেলোয়ার হোসেন -বাংলাদেশী রাজনীতিবিদ যিনি ২০১১ সালে একুশে পদক-এ ভূষিত হন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আবদুল মালেক (বীর প্রতীক)

একই নামের অন্যান্য ব্যক্তিবর্গের জন্য দেখুন আবদুল মালেক (দ্ব্যর্থতা নিরসন)। আবদুল মালেক (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল মালেকের জন্ম ব্রাহ্মণবাড়িয়া জেলার পৌর এলাকার গুকর্ণ মহল্লায়। তার বাবার নাম করম উদ্দিন এবং মায়ের নাম পংখিরাজ বেগম। তার দুই স্ত্রী। প্রথম স্ত্রীর নাম ফাতেমা বেগম। প্রথম স্ত্রী মারা যাওয়ার পর তিনি আংগুরা বেগমকে বিয়ে করেন। তাদের সাত ছেলে চার মেয়ে। আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে তিনি যুদ্ধে যোগ দেন। যশোরে প্রতিরোধযুদ্ধ শেষে ভারতে আশ্রয় নেন। পরে যুদ্ধ করেন ৮ নম্বর সেক্টরে। যশোর জেলায় সংঘটিত বিভিন্ন যুদ্ধে তার বাবা অংশ নেন। যশোর সেক্টরের ইপিআররা মূলত দুটি ভাগে ভাগ হয়ে প্রতিরক্ষা ব্যূহ রচনা করে। হাবিলদার তফাজ্জল আলীর নেতৃত্বে ৩২ জনের একটি দল যশোরের সন্ন্যাসদীঘিতে এবং আবদুল মালেক ৬০ জন ইপিআর নিয়ে সেক্টর প্রতিরক্ষায় রইলেন। ১ এপ্রিল আবদুল মালেক, আবদুল আউয়াল এবং মজিবুল্লাহ পাঠান ভারত থেকে সাহায্যের প্রত্যাশায় বেনাপোল হয়ে ভারতে যান। কিন্তু ভারত থেকে আশানুরূপ সাহায্য না পাওয়ায় তারা ফিরে আসেন। ৩ এপ্রিল থেকে পাকিস্তান বাহিনী যশোরে মুক্তিযোদ্ধাদের বিভিন্ন অবস্থানে ব্যাপকভাবে কামানের গোলা নিক্ষেপ করতে থাকে। পাকিস্তান সেনাবাহিনীর ব্যাপক আক্রমণে মুক্তিযোদ্ধারা পিছে হটতে বাধ্য হন। মুক্তিযোদ্ধাদের সমগ্র দল একে অপরের থেকে বিচ্ছিন্ন হয়ে পড়ে। একটি দল হাসান উদ্দিন আহমদের নেতৃত্বে নড়াইলের দিকে, অপর দল ঝিকরগাছার দিকে হটতে থাকে। ৬ এপ্রিল যশোরের নিয়ন্ত্রণ পাকিস্তান সেনাবাহিনীর হাতে চলে যায়। ঝিকরগাছায় হটে আসা মুক্তিযোদ্ধা দলের সার্বিক নেতৃত্বে ছিলেন আবদুল মালেক। ১২ এপ্রিল যশোর-বেনাপোল সড়কের লাউজানিতে এবং ২৪ এপ্রিল কাগজপুকুরে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। এই যুদ্ধে আবদুল মালেক প্রত্যক্ষভাবে অংশ নেন। বীর প্রতীক দৈনিক প্রথম আলো, "তোমাদের এ ঋণ শোধ হবে না" | তারিখ: ১৬-০১-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২৯৯। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ১৭১। আইএসবিএন 9789849025375।